་ཧཱ། ཨ་ཨཱ། ཨི་ཨཱི། ཨུ་ཨཱུ། ཨེ་ཨཻ། ཨོ་ཨཽ། ཨཾ་ཨཿ ཧུྃ་ཧཱུྃ་ཕཊ་སྭཱ་ཧཱ། ཞེས་པའོ། །འཁོར་གྱི་སྔགས་ནི། ཨོཾ་ཌཱ་ཀི་ནཱི་ཡེ་ཧུྃ་ཧཱུྃ་ཕཊ། ཨོཾ་ལཱ་མེ་ཧུྃ་ཧཱུྃ་ཕཊ། ཨོཾ་ཁཎྜ་རོ་ཧཱི་ཡེ་ཧུྃ་ཧཱུྃ་ཕཊ། ཨོཾ་རཱུ་པི་ཎཱི་ཡེ་ཧུྃ་ཧཱུྃ་ཕཊ། ཨོཾ་གཽ་རཱི་ཡེ་ཧུྃ་ཧཱུྃ་ཕཊ། ཨོཾ་ཙཽ་རཱི་ཡེ་ཧུྃ་ཧཱུྃ་ཕཊ། ཨོཾ་པྲ་མོ་ཧེ་ཧུྃ་ཧཱུྃ་ཕཊ། ཨོཾ་བཻ་ཏཱ་ལཱི་ཡེ་ཧུྃ་ཧཱུྃ་ཕཊ། ཨོཾ་པུཀྐ་སཱི་ཡེ་ཧུྃ་ཧཱུྃ་ཕཊ། ཨོཾ་ཙཎྜ་ལཱི་ཡེ་ཧུྃ་ཧཱུྃ་ཕཊ། ཨོཾ་གྷསྨ་རཱི་ཡེ་ཧུྃ་ཧཱུྃ་ཕཊ། ཨོཾ་པྲ་བྷཱི་ཡེ་ཧུྃ་ཧཱུྃ་ཕཊ། ཨོཾ་ཀ་ཀཱ་སྱཻ་ཧུྃ་ཧཱུྃ་ཕཊ། ཨོཾ་ཨཱུ་ལུ་ཀཱ་སྱཻ་ཧུྃ་ཧཱུྃ་ཕཊ། ཨོཾ་ཤྭ་ནཱ་སྱཻ་ཧུྃ་ཧཱུྃ་ཕཊ། ཨོཾ་སཱུ་ཀ་རཱ་སྱཻ་ཧུྃ་ཧཱུྃ་ཕཊ། ཨོཾ་ཡ་མ་དཱ་དྷཱི་ཡེ་ཧུྃ་ཧཱུྃ་ཕཊ། ཨོཾ་ཡ་མ་དུ་ཏཱི་ཡེ་ཧུྃ་ཧཱུྃ་ཕཊ། ཨོཾ་ཡ་མ་དཾཥྟཱི་ཎཱི་ཡེ་ཧུྃ་ཧཱུྃ་ཕཊ། ཨོཾ་ཡ་མ་མཐཱ་ནཱི་ཡེ་ཧཱུྃ་ཧཱུྃ་ཕཊ། སྤྲོ་ཞིང་ནུས་ན་ཕྱིར་ཟློག་མའི་ཚེ་སྒྲུབ་ཀྱི་སྔགས་དང་། ཡེ་ཤེས་འབེབས་པ་དང་། བདུད་རྩི་འབེབས་པའི་སྔགས་ཀྱང་བཟླ་སྟེ་གཞུང་དུ་བལྟའོ། །བཟླས་པའི་རྗེས་སུ་གཞུང་ནས་ཇི་སྐད་བཤད་པའི་རྫོགས་པའི་རིམ་པ་བསྒོམ་ཞིང་། དེའི་རྗེས་སུ་དཀྱིལ་འཁོར་ཉེ་བར་བསྡུ་བ་ནི། རང་གི་གནས་གསུམ་གྱི་འོད་ཟེར་གྱིས། སྣོད་བཅུད་ཐམས་ཅད་རྡོ་རྗེ་གསུམ་གྱི་རང་བཞིན་དུ་གྱུར། རང་གི་གནས་གསུམ་དུ་ཐིམ། དཀྱིལ་འཁོར་གྱི་འཁོར་ལོ་ཡང་རང་གི་སྣ་བུག་གཡོན་ནས་ཞུགས་སྙིང་གར་བསྡུ། ཐུན་མཚམས་ལ་འཇུག་ཚུལ་ནི། ཨོཾ་བྃ། ཧྃ་ཡོཾ། ཧྲིཾ་མོཾ། ཧྲེཾ་ཧྲིཾ། ཧུྃ་ཧཱུྃ། ཕཊ་ཕཊ། ཀྱིས་གོ་ཆ་བགོ །གཏོར་མ་གཉིས་ཆབ་ཀྱིས་བྲན། གོང་ནང་མཆོད་ལྟར་བྱིན་གྱིས་བརླབ། ཕཻཾ་རང་གི་ཐུགས་ཀའི་འོད་ཟེར་གྱིས་ཡེ་ཤེས་ཀྱི་དཀྱིལ་འཁོར་ཕྱོགས་སྐྱོང་འཇིག་རྟེན་སྐྱོང་བ་དང་བཅས་པ་སྤྱན་དྲངས། སྙིང་པོ་ཨོཾ་གསུམ་མའི་མཇུག་ཏུ། ཨི་མཾ་བ་ལིཾ་གྲྀཧྞ་གྲིཧྞ་མ་མ་སརྦ་ཀརྨཾ་སཱ་དྷ་ཡ་ཞེས་པ་སྤེལ་ནས་འབུལ། འཇིག་རྟེན་པ་ལ་མཁའ་འགྲོ་སྤྱི་གཏོར་བཏང་བས་གྲུབ་བོ། །འདི་ནི་ཕག་མོའི་རྟོག་པ་ཉུང་ངུ་གཅིག་དང་། རྩ་བཤད་ཀྱི་ཁོག་བསྡེབས་ནས་གྲུབ་ཆེན་ཞི་བས་མཛད་པའི་མན་ངག་གོ །དངོས་གྲུབ་ཀུན་གྱི་འབྱུང་གནས་ནི། །སྤྱོད་དང་གྲོལ་བའི་འབྲས་སྩོལ་བ། །ཤིན་ཏུ་རྙེད་དཀའ་ཚེགས་མེད་པ། །ལག་ཏུ་འོང་བའང་སྐལ་པ་བཟང་། །རྡོ་རྗེ་ཕག་མོ་འབྱུང་བ་ཞེས་བྱ་པའི་སྒྲུབ་ཐབས་ཏེ་བཅུ་བདུན་པའོ།། །།འདིའི་དབང་བསྐུར་བའི་ཆོ་ག་ནི། སྤྱི་ཆིངས་ཐམས་ཅད་ཕག་མོ་སོ་བདུན་མའི་དབང་ཆོག་ལ་འདོན་པ་སྤོས་པས་ཆོག་ཅིང་། སྒོས་ཆོས་རྣམས་འདིར་བཀོད་ན། མཎྜལ་གྱི་སྟེང་དུ་ཚོམ་བུ་བཅུ་དགུ་བཀོད་པ་ལས་བཤམ་ཆོག་ཐམས་ཅད་སོ་བདུན་མའི་དབང་ཆོག་དང་༼༢་༠༤༽འདྲ། ཉིན་དང་པོར་གཞི་བདག་གཏོར་མའི། བདག་ཉིད་ནས་༼༢་༠༤༽བརྩམས་ཏེ། གནས་ཡོ་བྱིན་རླབས་ཀྱི་ཁཾ་སྭཱ་༼༥་༥༽ཧཱ། ཞེས་པའི་བར་སོ་བདུན་མའི་དབང་ཆོག་བཞིན་འདོན་མཚམས། སྐྱབས་འགྲོའི་བདག་དང་འགྲོ་བ་སོགས་༼༡་༢༽ནས། བཟླས་པའི་མཇུག །དཀྱིལ་འཁོར་འཁོར་ལོ་ཡང་རང་གི་སྣ་བུག་གཡོན་ནས་ཞུགས་ཏེ་སྙིང་གར་བསྡུ༼༡༡་༠༤༽། ཞེས་པའི་བར་ཕག་མོ་བཅུ་དགུ་མའི་སྒྲུབ་ཐབས་ཀྱི་གཞུང་བསྲངས་ཏེ་རྫོགས་པར་བསྒོམ། ས་ལྷའི་ཊཀྐི་སོགས༼༥་༠༢༽ནས། ཕུར་གདབ་ཀྱི་མཇུག །གུ་གུལ་གྱི་དུད་པ་རེ་རེ་དབུལ་༼༧་༥༽ལོ་ཞེས་པའི་བར་དབང་ཆོག་བཞིན། དེ་ནས་ཚོམ་བུ་འགོད་སྔགས་ནི། ཨོཾ་ཨོཾ་ཨོཾ་སརྦ་སོགས༼༡༡་༤༽སྒྲུབ་ཐབས་ནས་འབྱུང་བ་ལྟར་གཙོ་འཁོར་ཐམས་ཅད་ཀྱི་སྙིང་པོ་བརྗོད་པར་བྱའོ། །ཨོཾ་སྭ་བྷཱ་ཝ་ཤུདྡྷཿསརྦ་དྷརྨཱཿསྭ་བྷཱ་ཝ་ཤུདྡྷོ྅་ཧཾ།༼༥་༠༤༽སོགས་ནས། སྲུང་འཁོར། གཞལ་ཡས་ཁང་། ལྷ་བསྐྱེད། ལུས་དཀྱིལ་དོར་ནས་དག་དྲན་གོ་ཆ། དབང་བསྐུར། རྒྱས་གདབ་ཀྱི་མཇུག་འཁོར་རྣམས་ལ་གཙོ་མོ་ཉིད་ཀྱིས་དབུ་༼༡༠་༤༽བརྒྱན། ཞེས་པའི་བར་སྒྲུབ་ཐབས་བཞིན། །མཆོད་སྔགས་ཀྱང་། ཨོཾ་ན་མོ་བྷ་ག་སོགས༼༡༠་༠༢༽ནས། དཾ་ཥྟྲཱི་ཎི་ཡེ་ཧཱུྃ་ཧཱུྃ་ཕཊ༼༡༡་༠༢༽ ཅེས་པའི་བར་ཡང་སྒྲུབ་ཐབས་བཞིན། མཆོད་པ་སུམྦྷས་བསང་སྦྱང་། སྟོང་བའི་ངང་ལས་ཨ་བདུན་ལས་སོགས༼༡༡་༠༡༽ནས། ཕྱི་མཆོད། གོས་ཟུང་། རིག་མ་བཅུ་དྲུག །རྒྱལ་སྲིད་སྣ་བདུན། འདོད་ཡོན་ལྔའི་མཇུག་ཀཱ་མ་གུ་ཎ་པཱུ་ཛི་ཏེ་ཨཱཿ༼༡༤་༠༤༽ཧཱུྃ། ཞེས་པའི་བར་དབང་ཆོག་བཞིན། རྡོ་རྗེ་འཆང་སོགས་ནས། ཨཱཿ་ཧཱུྃ་༼༡༠་༠༢༽ ཞེས་པའི་བར་སྒྲུབ་ཐབས་བཞིན། གཞན་ཡང་རྩ་བའི་བླ་མ་སོགས༼༡༤་༠༣༽ནས། རྣམས་ཀྱི་ཞལ་དུ་ཨོཾ་ཨཱཿ༼༡༤་༠༤༽ཧཱུྃ། ཨོཾ་ཨོཾ་ཨོཾ་སརྦ་སོགས་གཙོ་འཁོར་ཐམས་ཅད་ཀྱི་སྙིང་པོ་ལ་འབྲུ་གསུམ་བཏགས་པས་ནང་མཆོད་འབུལ་སྔགས༼༡༠་༠༢༽སྒྲུབ་ཐབས་བཞིན། བྱ་བའི་རྒྱུད། སྤྱོད་པའི་རྒྱུད། སོགས་༼༡༤་༠༥༽ནས། གསང་མཆོད། ཡིད་བྱུང་གི་མཆོད་པ། ཡུམ་གྱི་རྐང་བརྒྱད་དང་ཚིགས་བཅད་ཀྱི་བསྟོད་པ། གཏོར་ཆོག་གི །ཨོཾ་བཛྲ་པུཥྤེ་ཨཱཿཧཱུྃ། སོགས་ཉེར་སྤྱོད་ཕུལ་༼༡༦་༠༦༽ ཞེས་པའི་བར་དབང་ཆོག་བཞིན། ཨོཾ་གསུམ་མའི་མཇུག་ཏུ། ཨི་མཾ་བ་ལིཾ་གྲིཧྞ་གྲྀཧྞ་མ་མ་སརྦ་ཀརྨཾ་སྭ་དྷ་ཡ། ཞེས་སྤེལ་ནས་ལན་ལྔས་ཕུལ། འཇིག་རྟེན་འདས་གཏོར་གྱི་མཇུག་ཏུ་ཕུར་བུའི་ལྷ་ལ་དམིགས་ནས།༼༡༦་༠༦༽སོགས་ནས། སྙན་གསན་དབབ་པ་སློབ་མ་སྟ་གོན་གྱི་རྒྱུད་རྩ་བཤད་ལ་བརྟེན་ནས་ཞེས་པ་ནས། །ལམ་སྲོལ་མང་དུ་ཡོད་པ་ལས། འདིར།༼༡༩་༤༽ཞེས་པའི་བར་དབང་ཆོག་བཞིན། ཕག་མོའི་རྟོག་པ་དང་། རྩ་བཤད་ཁོག་བསྡེབས་ནས་གྲུབ་པའི་སློབ་དཔོན་ཆེན་པོ་ཞི་བ་སྦས་པས་ལེགས་པར་བཀྲལ་བའི་རྡོ་རྗེ་རྣལ་འབྱོར་མ་ལྷ་ཉེར་གཅིག་དཀྱིལ་འཁོར་དུ་མངོན་པར་དབང་བསྐུར་བ་ལ། སྟ་གོན་དང་། སོགས༼༡༩་༥༽ནས། སློབ་མ་སྟ་གོན་གྱི་མཇུག །དགེ་བ་བསྔོས་ལ་སློབ་མ་རྣམས་རང་གནས༼༢༥་༠༣༽སུ་གཏང་ངོ་། །ཞེས་པའི་བར་དབང་ཆོག་བཞིན། དངོས་གཞི་ལ། བཤམ་༼༢༥་༠༥༽བཀོད། སྔོན་འགྲོ་གཏོར་མའི། སུམྦྷ་སོགས་༼༤་༡༽ནས། གནས་ཡོ་བྱིན་རླབས་ཀྱི་ཁཾ་སྭཱ་༼༥་༥༽ཧཱ། ཞེས་པའི་བར་དབང་ཆོག་བཞིན། སྐྱབས་འགྲོའི་བདག་དང་འགྲོ་བ་སོགས། སེམས་བསྐྱེད། རྡོར་སེམས། རྒྱུན་བཤགས། ཚད་མེད་བཞི། ཕུང་སོགས་ཀྱི་དག་པ་བརྗོད་པའི་མཇུག །དྲྭ་བ་ཅན་ནོ། །ཞེས་པའི་བར་སྒྲུབ་ཐབས་བཞིན་བྱས་ལ། གཟུགས་བརྙན་གྱི་དཀྱིལ་འཁོར་ལ་སྦྱང་བ། ཨོཾ་སརྦ་བིགྷྣཱན་སོགས་༼༢༦་༦༽ནས། ཟ་བྱེད་རྡོ་རྗེ་མཁའ་འགྲོའི་སྡིག་སྦྱང་། ཁྲུས་ཀྱི། ཀཱ་ཡ་བི་ཤོ་དྷ་ནི་སྭཱ་ཧཱ།༼༢༧་༠༢༽ཞེས་པའི་བར་དབང་ཆོག་བཞིན། དེ་ནས་མདུན་གྱི་དཀྱིལ་འཁོར་བསྐྱེད་པ་ནི། ཨོཾ་སྭ་བྷཱ་ཝ་ཤུདྡྷཿསརྦ་དྷརྨཱཿསྭ་བྷཱ་ཝ་ཤུདྡྷོ་྅་ཧཾ། སྟོང་པའི་ངང་ལས་ཧཱུྃ་ཡིག་སོགས༼༥་༠༤༽ནས། སྲུང་འཁོར། གཞལ་ཡས་ཁང་། ལྷ་བསྐྱེད་ཀྱི་མཇུག །ཞབས་གཡས་བརྐྱང་བའི་སྟབས༼༨་༠༢༽ཅན་ནོ། །ཞེས་པའི་བར་སྒྲུབ་ཐབས་བཞིན། ཡང་དག་དྲན་གྱི་ལུས་སོགས༼༩་༡༽ནས། འཇོམས་མ་བཞིའི་༼༩་༠༢༽བར་ཡང་སྒྲུབ་ཐབས་བཞིན། དེ་ནས་གཟུགས་བརྙན་གྱི་དཀྱིལ་འཁོར་ལ་ཨརྒྷཾ་སོགས་ཀྱིས་མཆོད། ཡུམ་གྱི་རྐང་བརྒྱད་ཀྱིས་བསྟོད་མཚམས། སྒྲུབ་ཐབས་ཀྱི་ཡེ་ཤེས་ཚོགས་བསག །ཨོཾ་སྭ་བྷཱ་ཝ་ཤུདྡྷཿསརྦ་དྷརྨཿསྭ་བྷཱ་ཝ་ཤུདྡྷོ྅ཧཾ། སྟོང་པའི་ངང་ལས་ཧཱུྃ་ཡིག་ལས་སོགས་༼༥་༠༤༽ནས། བཟླས་པའི་མཇུག །མ་ཐཱ་ནཱི་ཡེ་ཧུྃ་ཧཱུྃ་ཕཊ།༼༡༡་༠༢༽ཅེས་པའི་བར་སྒྲུབ་ཐབས་ལྟར་འདོན་སྒོམ་སྦྲགས་མ་བྱ། སླར་ཡང་མཆོད་བསྟོད་ནས༼༣༡་༡༽། གཟུགས་བརྙན་གྱི་དཀྱིལ་འཁོར་གྱི་ལྷ་ཚོགས་ཐབས་༼༣༡་༤༽ཅད་ཀྱི། ཞེས་པའི་བར་དབང་ཆོག་བཞིན། མིག་ཏུ་བྷྲཱུྃ་སོགས་༼༩་༠༢༽ནས། རྡོ་རྗེའི་ལྟེ་བར་༼༩་༠༣༽བྃ། ཞེས་པའི་བར་སྒྲུབ་ཐབས་བཞིན། བདག་གི་བསྒོམ་པའི་ལྷ་ཉེར་གཅིག་དང་། མདུན་བསྐྱེད་ཀྱི་དཀྱིལ་འཁོར་གྱི་ལྷ་ཉེར་གཅིག་གཉིས་སུ་མེད་པར་གྱུར། བདག་གིས་བསྒོམས་པའི་གཞལ་ཡས་ཁང་ལྷའི་གདན་དུར་ཁྲོད་དང་བཅས་པ་དང་། མདུན་བསྐྱེད་ཀྱི་གཞལ་ཡས་ཁང་ལྷའི་གདན་དུར་ཁྲོད་དང་བཅས་པ་གཉིས་སུ་མེད་པར་གྱུར། ཨོཾ་ཨཱ་ཧཱུྃ་ལན་ཉེར་གཉིས་བརྗོད། བདག་གིས་བསྒོམས་པའི་འབྱུང་བཞི་སོགས་༼༣༡་༠༢༽ནས། རྣམ་རྒྱལ་བུམ་པའི་ནང་དུ།༼༣༡་༠༦༽ ཞེས་པའི་བར་དབང་ཆོག་བཞིན། རྡོ་རྗེ་ཕག་མོ་སྐུ་མདོག་དམར་མོ་སོགས་༼༧་༠༥༽ནས། ཞབས་གཡས་བརྐྱང་བའི་སྟབས་ཅན་༼༨་༠༢༽ནོ། །ཞེས་པའི་བར་སྒྲུབ་ཐབས་བཞིན་ལས་ཤར་སྒོ་སོགས་ཀྱི་དོད་དུ་ཤར་དུ་ཞེས་བསྒྱུར་བ་ནི་ཁྱད་པར་རོ། །ལས་བུམ་གྱི་སོགས་༼༣༣་༤༽ནས། རོ་ལ་གནས་༼༣༣་༥༽པའོ། །ཞེས་པའི་བར་དབང་ཆོག་བཞིན། ལྷ་ཐམས་ཅད་ཀྱི་མིག་ཏུ་བྷྲཱུྃ་སོགས་༼༩་༠༢༽ནས། འཁོར་རྣམས་ལ་གཙོ་མོ་ཉིད་ཀྱིས་དབུ་བརྒྱན་༼༡༠་༤༽། ཞེས་པའི་བར་སྒྲུབ་ཐབས་བཞིན་དང་། ཁཎྜ་རོ་ཧཱི་ལ་དོན་ཡོད་གྲུབ་པས་དབུ་བརྒྱན། ཞེས་བརྗོད། ཨོཾ་སརྦ་བཱི་ར་ཡོ་གི་ནཱི་བཛྲ་ཨརྒྷཾ་སོགས་༼༣༣་༠༣༽ནས། བུམ་པ་གང་བར་༼༣༣་༠༥༽གྱུར། ཅེས་པའི་བར་དབང་ཆོག་བཞིན། སྒྲུབ་ཐབས་ནས་འབྱུང་བ་ལྟར་ཨོཾ་གསུམ་མ་གཙོ་བོར་བཟླ་ཞིང་། འཁོར་སྔགས་རྣམས་ཀྱང་ཅི་ནུས་སུ་བཟླས་མཐར། ལས་བུམ་ལ་སུམྦྷ་སོགས་ནས་ཙནྡྀ་ཀཱའི་ངོ་བོར་གྱུར་བར་དང་། དག་དྲན་སྒྲུབ་ཐབས་བཞིན་བརྗོད་ནས། རང་གི་སོགས༼༣༤་༠༡༽ནས། དཔྱིད་ཀྱི་རྒྱལ་མོའི་གླུ་དབྱངས་ཀྱི་དབྱངས་ཀྱི་མཇུག །གཟིགས་ཤིང་ལས་ཀུན་མཛད༼༣༧་༡༽པ་ཡིན། །ཞེས་པའི་བར་དབང་ཆོག་བཞིན། བཟླས་པའི་མཆོད་པ་ནི། ཨོཾ་ཨོཾ་ཨོཾ་སརྦ་བུདྡྷ་སོགས༼༡༡་༤༽ནས། མ་ཐཱ་ནཱི་ཡེ་ཧུྃ་ཧཱུྃ་ཕཊ། ཅེས་པའི་བར་སྒྲུབ་ཐབས་བཞིན། དེ་ནས་ལྷ་ཐམས་ཅད་ལ་ཡུམ་གྱི་སྙིང་པོ་བཟླ་སྟེ་གཉིས་པའོ་སོགས་༼༣༧་༥༽ནས། བདག་ཉིད་འཇུག་ཅིང་དབང་བླང་བ། སློབ་མ་གཞུག་ཅིང་དབང་བསྐུར་བའི། དེའི་ཆེད་དུ་ཟབ་པ་ལས་ཀྱང་ཆེས༼༣༨་༠༥༽ཟབ་པ། ཞེས་པའི་བར་དབང་ཆོག་བཞིན། རྡོ་རྗེ་རྣལ་འབྱོར་མ་ལྷ་བཅུ་དགུའི་དཀྱིལ་འཁོར་ཆེན་པོར་མངོན་པར་དབང་བསྐུར་བ་ལ། སྟ་གོན་དུ་གནས་པའི་ཆོ་ག་རྣམས་གྲུབ་ནས། དངོས་གཞི་དབང་བསྐུར་བ་ལ་སོགས༼༣༩་༡༽ནས། ཡེ་ཤེས་དབབ་ཆོག་གི །དྷི་མ་ཧེ་༼༤༥་༢༽ སྭཱ་ཧཱ། ཞེས་པའི་བར་དབང་ཆོག་བཞིན། ཨོཾ་གསུམ་མ་མང་དུ་བརྗོད། ཡང་ན་རྡོ་རྗེ་རྣལ་འབྱོར་མའི་ཐུགས་ཀར་དེ་འདྲ་བ་ཞིག་ལ་དབབ་ཆོག་བྱས་པས་ཆོག །གང་ལྟར་ཡང་། དེ་མཚམས། དེས་མ་ཕེབས་ན་སྤོག་པའི་སླད་དུ་དམིགས་པ་འདི་བཞིན་དུ་མཛོད། སོགས༼༤༥་༣༽ནས། དཀྱིལ་འཁོར་དུ་བཞུག་པ་ཡིན་ཏེ།༼༤༦་༦༽ཞེས་པའི་བར་དབང་ཆོག་བཞིན། འབྱུང་བཞི་རི་རབ་དང་བཅས་པའི་རྩེ་མོར་སོགས་ནས། འཁོར་ལོ་དཀར་པོ་དང་། རོའི་གདན། །ཞེས་པའི་བར་སྒྲུབ་ཐབས་བཞིན། དབུས་ཀྱི་གདན་གྱི་སྟེང་དུ་སོགས་ནས། ཞབས་གཡས་བརྐྱང་བའི་སྟབས་ཅན་ནོ། །ཞེས་པའི་བར་ཡང་སྒྲུབ་ཐབས་བཞིན། དེ་ལྟར་རྡོ་རྗེ་རྣལ་འབྱོར་མའི་རྟེན་དང་བརྟེན་པར་བཅས་པའི་དཀྱིལ་འཁོར་པ་ཐམས་ཅད་མངོན་སུམ་དུ་མཐོང་བ་སོགས༼༤༦་༠༣༽ནས། རིག་པའི་དབང་ལྔ། མཐའ་རྟེན་རྗེས་གནང་སོགས་བུམ་དབང་། གསང་དབང་། ཤེས་རབ་ཡེ་ཤེས། དབང་བཞི་པ། ཆ་ཡིས་ཀྱང་ནི་སྤྱད་དུ་གསོལ། ༼༦༥་༡༽ །ཞེས་པའི་བར་དབང་ཆོག་ཁོ་ནའི་གཞུང་བསྲངས་ཏེ་རྫོགས་པར་བརྗོད་མཐར་རྗེས་ཆོག་ཀྱང་མཆོད་པ་ཁ་གསོ་ནས། རྒྱལ་མཚན་རྩེ་མོ་སོགས་ཤིས་བརྗོད་ཀྱིས་མཐའ་བརྒྱན་པར༼༦༦་༢༽བྱའོ། །ཞེས་པའི་བར་ཡང་སོ་བདུན་མའི་དབང་ཆོག་ནར་འདེད་དུ་བཏང་བས་འགྲུབ་བོ།། །།རྡོ་རྗེ་བཙུན་མོ་སྒྲུབ་པའི་ཐབས། །བཀླགས་ཆོག་བཀོད་པའི་དགེ་འབྲས་ཀྱིས། །འགྲོ་ཀུན་མཁའ་ལ་སྤྱོད་པ་ཡི། །གོ་འཕང་མཆོག་ལ་རེག་གྱུར་ཅིག །ཅེས་གྲུབ་པའི་སློབ་དཔོན་ཆེན་པོ་ཞི་བ་སྦས་པས་ཕག་མོའི་རྟོག་པ་དང་། རྩ་བཤད་ཀྱི་ཁོག་བསྡེབས་ནས་ལེགས་པར་བཀྲལ་བའི་རྡོ་རྗེ་རྣལ་འབྱོར་མ་ལྷ་བཅུ་དགུའི་སྒྲུབ་ཐབས། དབང་གི་ཐོ་ཡིག་དང་བཅས་པ་འདིའང་འཇམ་དབྱངས་བློ་གཏེར་དབང་པོས་རྒྱུད་སྡེ་རབ་འབྱམས་ཀྱི་བཀའི་བསྡུ་བ་ཆེན་པོ་བགྱིད་སྐབས་རྫོང་སར་བཀྲ་ཤིས་ལྷ་རྩེར་ནག་འགྲོས་སུ་བསྡེབས་པའི་ཡི་གེ་པ་ནི་ནང་ཆེན་གཙང་མདའི་སློབ་དཔོན་མཁས་གྲུབ་རྒྱ་མཚོས་གུས་པས་བགྱིས་པའོ།། །། སླར་ཡང་ཞུ་བཅུག་བྱས།